Cristián Caro Cordero

**Cristián Caro Cordero** (født 16. februar 1943 i Santiago de Chile) er en chilensk prelat og katolsk erkebiskop emeritus av Puerto Montt.
## Liv og virke
### Bakgrunn
Cristián Caro Cordero studerte først medisin ved Det pavelige katolske universitet i Chile før han fant sitt kall til prestetjenesten. I 1965 begynte han på seminaret i Santiago de Chile.
### Prest
Han ble ordinert til prest den 23. desember 1973 av kardinalerkebiskop Raúl Silva Henríquez. Etter å ha jobbet som sogneprest, ble han bispevikar for østsiden av erkebispedømmet Santiago de Chile i mai 1987, en stilling han hadde til juli 1992.
### Hjelpebiskop i Santiago de Chile
Pave Johannes Paul II utnevnte ham til titulærbiskop av *Arcavica* og hjelpebiskop av Santiago de Chile den 12. mars 1991. Erkebiskopen av Santiago de Chile, Carlos Oviedo Cavada OdeM, ordinerte ham til biskop den 14. april samme år. Medkonsekratorer var Carlos González Cruchaga, biskop av Talca, og Enrique Troncoso Troncoso, biskop av Iquique. 

I november 1991 ble Cristián Caro også generalsekretær for den chilenske bispekonferansen.

### Erkebiskop av Puerto Montt
Den 27. februar 2001 ble han utnevnt til erkebiskop av Puerto Montt. 

Den 18. mai 2018 innrakte Caro sin avskjedssøknad til pave Frans, i likhet med alle de chilenske biskopene etter et tre dager langt møte i Roma. For erkebiskop Caros del var det imidlertid så at han uansett, ettersom han var fylt 75 år, i henhold til kirkeloven var forventet å søke om aldersbeinget fratreden. Den 11. juni 2018 aksepterte pave Frans hans avskjedssøknad som erkebiskop.

Selv om erkebiskop Caro ikke var blitt navngitt i forbindelse med den da pågående kontroversen rundt seksuelle overgrep fra geistlige i Chile, erstattet Frans ham med en apostolisk administrator, akkurat som han gjorde med de biskopene hvis avskjedssøknader han aksepterte på grunn av deres involvering. 

Han ble noen dager senere anklaget for å ikke ha håndtert rapporter om seksuelle overgrep fra en prest på riktig måte, men han sa at passende prosedyrer hadde blitt fulgt. Dette dreide seg om at han fra  2015 og utover var blitt beskyldt for å ha dekket over saker om seksuelt misbruk av mindreårige i erkebispedømmet Puerto Montt. Disse påstandene var blitt sendt til Vatikanets kongregasjon for troslæren. Cristián Caro Cordero erklærte i en uttalelse i juni 2018 at han hadde suspendert de aktuelle prestene i januar. På grunn av en etterforskning av overgrepssaker som pågikk på den tiden, mente han det var riktig å ikke offentliggjøre disse tiltakene.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Benedetto Aloisi Masella (1879-1970) *1919
* Erkebiskop Ettore Felici (1881-1951) *1927 
* Erkebiskop Alfredo Silva Santiago (1894-1975) *1935
* Kardinal Carlos Oviedo Cavada (1879-1970) *1919
* Erkebiskop *Cristián Caro Cordero* (1943- ) 1991

## Referanser